  Майя Бывальцева Короленко нимо театр котырез чебер карозы, сьӧрысьтыз вуж пуктӥськемъёсты сэрттозы. Со ваньбуретэз но музъемез Ижкарлэсь асъетысьтыз элькунлы сёто. Сыӵе пуктэт кутӥз Удмуртиысь кивалтэт. Удмуртиысь кивалтэтлэн азьвалтэтэзлэн кенешоназ та пумысен ивортон лэсьтӥз элькунысь ваньбурет кусыпъёсъя министр Рустэм Зайнуллин. «Ӵектос туэ Ижкар Думаен кутэм пуктэтэз лыдэ басьтыса дасямын. Элькунлы выжо ваньбурет но Короленко нимо театр сьӧрысь музъем. Азьланяз со пуктӥськемъёсты сэрттыны чакламын, угось соос лукыресэсь ни, нош интывылэз одӥг огъетэз сямен чебертыны. Азьвылгес театр муниципал асъетысь берен Удмуртилэн асъетаз сётэмын ни вал, табере театр сьӧрысь объектъёс, но». — вераз со. Тодэ вайытом, Короленко нимо театрлэсь юртсэ выльдон понна элькун коньдэтысь 10 миллион манет пала висъязы. 2016-тӥ арын со чотын вылзэ тупатозы но укнооссэ вошъялозы. Али юртэ интыяськемын «Айкай» театр. Вуоно арын отчы ик выжоз, оло, «Италмас» ансамбльлэн коллективез. Тегъёс: Лулчеберет Ижкар Театр Удмуртия кивалтэт тупатъянужъёс РустэмЗайнуллин  